ПРЕГЛЕД ОДРЕДАБА НАЦРТА ЗАКОНА О ИЗМЕНАМА И ДОПУНАМА ЗАКОНА О ПУТНИМ ИСПРАВАМА КОЈЕ СЕ МЕЊАЈУ И ДОПУЊУЈУ

**Појам путне исправе и њена сврха**

Члан 2.

Путна исправа је јавна исправа ~~са електронским носачем података, осим путног листа који не садржи електронски носач података~~ која држављанину Републике Србије служи за прелазак државне границе, ради путовања и боравка у иностранству и за повратак у земљу.

Путна исправа служи њеном имаоцу за доказивање идентитета и као доказ о држављанству Републике Србије.

IV. РОКОВИ ВАЖЕЊА ПУТНИХ ИСПРАВА

**Рок важења пасоша**

Члан 19.

Пасош се издаје са роком важења од десет година.

Изузетно од става 1. овог члана, лицима млађим од три године живота пасош се издаје са роком важења од три године, а лицима од три до 14 година живота са роком важења од пет година.

ПАСОШ СЕ МОЖЕ ИЗДАТИ СА КРАЋИМ РОКОМ ВАЖЕЊА ОД РОКОВА УТВРЂЕНИХ У СТ. 1. И 2. ОВОГ ЧЛАНА, АКО НАДЛЕЖНИ СУД, ОДНОСНО ЈАВНИ ТУЖИЛАЦ ТО ДОЗВОЛИ У СЛУЧАЈЕВИМА УТВРЂЕНИМ ОВИМ ЗАКОНОМ.

ЛИЦУ КОМЕ СЕ ИЗ ОБЈЕКТИВНИХ РАЗЛОГА ПРИВРЕМЕНОГ КАРАКТЕРА НЕ МОГУ УЗЕТИ ОТИСЦИ ПРСТИЈУ, ПАСОШ СЕ ИЗДАЈЕ СА РОКОМ ВАЖЕЊА ОД ГОДИНУ ДАНА.

ЛИЦУ КОМЕ СЕ ИЗ ОБЈЕКТИВНИХ РАЗЛОГА ТРАЈНОГ КАРАКТЕРА НЕ МОГУ УЗЕТИ ОТИСЦИ ПРСТИЈУ, НОВИ ПАСОШ СЕ ИЗДАЈЕ СА РОКОМ ВАЖЕЊА ОД 10 ГОДИНА.“

**Случајеви издавања пасоша са краћим роком важења**

Члан 23.

~~Пасош се може издати и са краћим роком важења од рокова утврђених у члану 19. овог закона, ако надлежни суд, односно јавни тужилац то дозволи у случајевима утврђеним овим законом.~~

~~У случајевима из става 1. овог члана, пасош се може издати за једно или више путовања у једну или више држава.~~

~~Лицу коме се из објективних разлога привременог карактера не могу узети отисци прстију, пасош се издаје са роком важења од годину дана.~~

~~Лицу које у периоду од пет година изгуби два или више пасоша, нови пасош се издаје са роком важења од годину дана.~~

ЛИЦЕ КОЈЕ ПОСЕДУЈЕ ПАСОШ ДУЖНО ЈЕ ДА СА ЊИМ ПАЖЉИВО РУКУЈЕ И ДА ГА САВЕСНО ЧУВА НА НАЧИН ДА НЕ ДОЂЕ У ПОСЕД НЕОВЛАШЋЕНОГ ЛИЦА.

ЛИЦУ КОЈЕ У ПЕРИОДУ ОД 5 ГОДИНА ИЗГУБИ ИЛИ ОШТЕТИ ДВА ИЛИ ВИШЕ ПАСОША, НОВИ ПАСОШ ИЗДАЈЕ СЕ СА РОКОМ ВАЖЕЊА ОД ГОДИНУ ДАНА, ОСИМ КАДА ЛИЦЕ ИМА РЕГУЛИСАН БОРАВАК У ИНОСТРАНСТВУ НА ПЕРИОД ДУЖИ ОД ГОДИНУ ДАНА.

ЛИЦЕ КОЈЕ ПОСЕДУЈЕ ВАЖЕЋИ ПАСОШ ИЗДАТ СА РОКОМ ВАЖЕЊА ОД ГОДИНУ ДАНА, ЗАХТЕВ ЗА ИЗДАВАЊЕ НОВОГ ПАСОША МОЖЕ ПОДНЕТИ НАЈРАНИЈЕ 30 ДАНА ПРЕ ИСТЕКА РОКА ВАЖЕЊА ПАСОША КОЈИ ЈЕ ИЗДАТ НА ГОДИНУ ДАНА.

НАКОН ИСТЕКА РОКА ВАЖЕЊА ПАСОША КОЈИ ЈЕ ИЗДАТ НА ГОДИНУ ДАНА, НОВИ ПАСОШ ЋЕ СЕ, АКО СУ ИСПУЊЕНИ ЗАКОНСКИ УСЛОВИ, ИЗДАТИ СА РОКОМ ВАЖЕЊА ОД ДЕСЕТ ГОДИНА.

НОВИ ПЕРИОД ОД ПЕТ ГОДИНА ИЗ СТАВА 2. ОВОГ ЧЛАНА, ПОЧИЊЕ ДА ТЕЧЕ ОД ДАНА ПРИЈАВЕ ГУБИТКА ИЛИ ОШТЕЋЕЊА.

VI. ПОСТУПАК ИЗДАВАЊА ПУТНИХ ИСПРАВА

**Захтев. Подношење захтева**

Члан 27.

Путне исправе издају се на захтев.

Захтев за издавање пасоша подноси се органу надлежном за издавање пасоша на чијем подручју подносилац захтева има пребивалиште, односно боравиште, а може се поднети и преко надлежног дипломатског или конзуларног представништва Републике Србије које ће га без одлагања проследити ~~Полицијској управи за град Београд~~ ~~Министарства унутрашњих послова~~ ОРГАНУ НАДЛЕЖНОМ ЗА ИЗДАВАЊЕ ПАСОША, ради решавања.

ЗАХТЕВ ЗА ИЗДАВАЊЕ ПАСОША МОЖЕ СЕ ПОДНЕТИ НАЈРАНИЈЕ ШЕСТ МЕСЕЦИ ПРЕ ИСТЕКА РОКА ВАЖЕЊА ВЕЋ ИЗДАТОГ ПАСОША.

Пасош и путни лист издају се на лични захтев, а дипломатски пасош и службени пасош на захтев надлежног државног органа.

Путне исправе које се издају према међународним уговорима издају се на лични захтев, уколико међународним уговором није друкчије одређено.

У захтеву за издавање путне исправе треба да се наведу тачни и истинити подаци.

Ради утврђивања идентитета и других чињеница значајних за решавање о захтеву за издавање пасоша, дипломатског пасоша, службеног пасоша и путног листа, као и фотографисања и узимања отиска прста и потписа, приликом подношења захтева обавезно је присуство лица коме се издаје путна исправа.

Фотографисање и узимање података из става 6. овог члана врши се на начин који пропише министар надлежан за унутрашње послове.

**Садржина захтева**

Члан 28.

Захтев за издавање путне исправе садржи ~~личне податке~~ ПОДАТКЕ О ЛИЧНОСТИ који се уписују у ту исправу.

Захтев за издавање пасоша за лица која живе у иностранству садржи и податке о месту и држави боравишта, односно пребивалишта у иностранству.

Садржина захтева за издавање путног листа сматра се потпуном уколико је захтев за издавање путног листа поднет без присуства лица које је у иностранству без путне исправе, а надлежни орган из члана 17. овог закона неспорно утврди идентитет лица.\*

**Подношење захтева за малолетна или пословно неспособна лица**

Члан 29.

За малолетна или пословно неспособна лица, захтев за издавање путне исправе подноси један од родитеља, уз писмену сагласност другог родитеља, односно други законски заступник или старатељ.

~~Изузетно, путна исправа ће се издати и без сагласности из става 1. овог члана у следећим случајевима:~~

~~1) ако се један од родитеља води као нестало лице;~~

~~2) ако је један од родитеља непознатог пребивалишта или боравишта;~~

~~3) ако је један од родитеља умрло лице;~~

~~4) ако је једном од родитеља одлуком суда додељено старатељство над малолетним лицем или је одлуком суда дозвољено издавање путне исправе, осим у случају да истом одлуком суда издавање путне исправе и путовање малолетног лица у иностранство, није условљено сагласношћу оба родитеља~~**~~;~~**

~~5~~**~~)~~** ~~у другим случајевима правне и физичке спречености једног од родитеља да врши родитељско право.~~

„ИЗУЗЕТНО ОД СТАВА 1. ОВОГ ЧЛАНА МАЛОЛЕТНОМ ЛИЦУ ИЗДАЋЕ СЕ ПУТНА ИСПРАВА И БЕЗ САГЛАСНОСТИ ДРУГОГ РОДИТЕЉА У СЛЕДЕЋИМ СЛУЧАЈЕВИМА:

1. ПО ЗАХТЕВУ ЈЕДНОГ ОД РОДИТЕЉА, УЗ ПОТВРДУ НАДЛЕЖНОГ ОРГАНА ДА ЈЕ ИЗДАВАЊЕ ПАСОША У ИНТЕРЕСУ ДЕТЕТА;
2. ПО ЗАХТЕВУ РОДИТЕЉА КОМЕ ЈЕ ОДЛУКОМ НАДЛЕЖНОГ ОРГАНА ЗА ПИТАЊЕ СТАРАТЕЉСТВА ДОДЕЉЕНО СТАРАТЕЉСТВО НАД МАЛОЛЕНИМ ЛИЦЕМ ИЛИ ЈЕ ДОЗВОЉЕНО ИЗДАВАЊЕ ПУТНЕ ИСПРАВЕ, ОСИМ У СЛУЧАЈУ КАДА ИСТОМ ОДЛУКОМ ИЗДАВАЊЕ ПУТНЕ ИСПРАВЕ И ПУТОВАЊЕ МАЛОЛЕТНОГ ЛИЦА У ИНОСТРАНСТВО НИЈЕ УСЛОВЉЕНО САГЛАСНОШЋУ ОБА РОДИТЕЉА;
3. У ДРУГИМ СЛУЧАЈЕВИМА ПРАВНЕ И ФИЗИЧКЕ СПРЕЧЕНОСТИ ЈЕДНОГ ОД РОДИТЕЉА ДА ВРШИ РОДИТЕЉСКО ПРАВО.

Отисци прстију и потпис се не узимају приликом подношења захтева од детета, до навршене дванаесте године живота.

**Прилози уз захтев**

Члан 30.

~~Уз захтев за издавање путне исправе, ставља се на увид лична карта или друга исправа из које се може утврдити идентитет, уверење о држављанству – само код првог издавања путне исправе по одредбама овог закона, као и друге јавне исправе којима се доказују подаци из захтева.~~

~~Уз захтев се може приложити и фотографија која испуњава услове утврђене прописом из члана 27. став 7. овог закона.~~

~~Уз захтев се прилаже путна исправа чији је рок важења истекао или која не може служити својој намени.~~

~~Путна исправа из става 3. овог члана поништиће се приликом преузимања новог пасоша.~~

УЗ ЗАХТЕВ ЗА ИЗДАВАЊЕ ПУТНЕ ИСПРАВЕ ПРИЛАЖЕ СЕ НА УВИД ВАЖЕЋА ЛИЧНА КАРТА РЕПУБЛИКЕ СРБИЈЕ, А УЗ ЗАХТЕВ КОЈИ СЕ ПОДНОСИ ДИПЛОМАТСКОМ ИЛИ КОНЗУЛАРНОМ ПРЕДСТАВНИШТВУ РЕПУБЛИКЕ СРБИЈЕ, ПРИЛАЖЕ СЕ НА УВИД ВАЖЕЋА ЈАВНА ИСПРАВА НА ОСНОВУ КОЈЕ ЈЕ МОГУЋЕ ПОУЗДАНО УТВРДИТИ ИДЕНТИТЕТ.

ПУТНА ИСПРАВА СЕ ИЗДАЈЕ НА ОСНОВУ УВЕРЕЊА О ДРЖАВЉАНСТВУ РЕПУБЛИКЕ СРБИЈЕ, ИЗВОДА ИЗ МАТИЧНЕ КЊИГЕ РОЂЕНИХ, КАО И ДРУГИХ ЈАВНИХ ИСПРАВА КОЈИМА СЕ ДОКАЗУЈУ ПОДАЦИ ИЗ ЗАХТЕВА, А КОЈЕ ЋЕ ОРГАН ПРИБАВИТИ ПО СЛУЖБЕНОЈ ДУЖНОСТИ, ОСИМ У СЛУЧАЈЕВИМА КАДА СТРАНКА САМА ЖЕЛИ ДА ПРИБАВИ ПОТРЕБНЕ ИСПРАВЕ.

УЗ ЗАХТЕВ СЕ МОЖЕ ПРИЛОЖИТИ И ФОТОГРАФИЈА КОЈА ИСПУЊАВА УСЛОВЕ УТВРЂЕНЕ ПРОПИСОМ ИЗ ЧЛАНА 27. СТАВ 8. ОВОГ ЗАКОНА.

УЗ ЗАХТЕВ СЕ НА УВИД ПРИЛАЖЕ ПРЕТХОДНA ПУТНА ИСПРАВА, КОЈА ЋЕ СЕ ПОНИШТИТИ ПРИЛИКОМ ПРЕУЗИМАЊА НОВЕ ПУТНЕ ИСПРАВЕ.

ОДРЕДБЕ ОВОГ ЧЛАНА НЕ ПРИМЕЊУЈУ СЕ НА ИЗДАВАЊЕ ПУТНОГ ЛИСТА.

**Издавање нове путне исправе иако постојећој није истекла важност**

Члан 33.

~~Лицу које поседује путну исправу чији рок важења није истекао на захтев издаће се нова путна исправа у следећим случајевима:~~

~~1) ако је путна исправа попуњена;~~

~~2) ако је путна исправа оштећена или дотрајала, тако да не може да служи својој сврси;~~

~~3) ако је дошло до промене личних података имаоца путне исправе уписаних у путну исправу;~~

~~4) ако фотографија или слика на путној исправи не одговара изгледу лица;~~

~~5) ако страна држава одбије да изда визу и регулише боравак јер преостали рок важења путне исправе износи мање од шест месеци.~~

~~Уз захтев за издавање путне исправе подносилац захтева дужан је да приложи и путну исправу чији рок важења није истекао, а приликом преузимања новог пасоша, претходна путна исправа ће бити поништена.~~

ЛИЦЕ КОЈЕ ПОСЕДУЈЕ ПУТНУ ИСПРАВУ ЧИЈИ РОК ВАЖЕЊА НИЈЕ ИСТЕКАО ДУЖНО ЈЕ ДА ПОДНЕСЕ ЗАХТЕВ ЗА ИЗДАВАЊЕ НОВЕ ПУТНЕ ИСПРАВЕ АКО:

1) ЈЕ ДОШЛО ДО ПРОМЕНЕ ПОДАТАКА КОЈИ СУ УПИСАНИ У ПУТНУ ИСПРАВУ;

2) ЈЕ ПУТНА ИСПРАВА ОШТЕЋЕНА, ПОПУЊЕНА ИЛИ ДОТРАЈАЛА, ТАКО ДА НЕ МОЖЕ ДА СЛУЖИ СВОЈОЈ СВРСИ;

3) АКО ФОТОГРАФИЈА НА ПУТНОЈ ИСПРАВИ НЕ ОДГОВАРА ИЗГЛЕДУ ЛИЦА.

НА ЗАХТЕВ ЛИЦА НОВИ ПАСОШ МОЖЕ СЕ ИЗДАТИ И ПРЕ РОКА ПРОПИСАНОГ ЧЛАНОМ 27. СТАВ 3, УЗ ПЛАЋАЊЕ УВЕЋАНЕ ЦЕНЕ ОБРАСЦА ПАСОША У СКЛАДУ СА ПРОПИСОМ ИЗ ЧЛАНА 44. СТАВ 2. ОВОГ ЗАКОНА.

УЗ ЗАХТЕВ ЗА ИЗДАВАЊЕ НОВЕ ПУТНЕ ИСПРАВЕ ПОДНОСИЛАЦ ЗАХТЕВА ЈЕ ДУЖАН ДА ПРИЛОЖИ И ПУТНУ ИСПРАВУ ЧИЈИ РОК ВАЖЕЊА НИЈЕ ИСТЕКАО, А ПРИЛИКОМ ПРЕУЗИМАЊА НОВЕ ПУТНЕ ИСПРАВЕ ПРЕТХОДНА ЋЕ БИТИ ПОНИШТЕНА.

У СЛУЧАЈЕВИМА ИЗ СТ. 1. И 2. ОВОГ ЧЛАНА НОВИ ПАСОШ ИЗДАЋЕ СЕ СА РОКОМ ВАЖЕЊА ОД ДЕСЕТ ГОДИНА.

ОДРЕДБЕ ОВОГ ЧЛАНА НЕ ПРИМЕЊУЈУ СЕ НА ИЗДАВАЊЕ ПУТНОГ ЛИСТА.

**Одбијање захтева за издавање путних исправа**

Члан 35.

Орган коме је поднесен захтев за издавање путне исправе решењем ће одбити захтев, односно неће издати путну исправу у следећим случајевима:

1) ако је против лица које тражи издавање путне исправе ~~донето решење~~ ДОНЕТА НАРЕДБА о спровођењу истраге или је подигнута оптужница – на захтев надлежног суда, односно јавног тужилаштва;

2) ако је лице које тражи издавање путне исправе осуђено на безусловну казну затвора у трајању дужем од три месеца, односно док казну не издржи;

3) ако је лицу које тражи издавање путне исправе у складу са признатим међународним актима забрањено путовање;

4) у случајевима да је, у складу са важећим прописима, лицу које тражи издавање путне исправе забрањено кретање ради спречавања ширења заразних болести, односно епидемије;

5) ако из разлога одбране земље прописано одобрење за путовање у иностранство није издато или постоји друга сметња предвиђена законом којим се уређује војна обавеза, у случају да је проглашено ратно стање или ванредно стање;

6) АКО ЛИЦЕ ВЕЋ ПОСЕДУЈЕ ВАЖЕЋУ ПУТНУ ИСПРАВУ КОЈА ЈЕ ОДУЗЕТА ОД СТРАНЕ НАДЛЕЖНОГ ОРГАНА РАДИ ВОЂЕЊА ПОСТУПКА – ДОК ПОСТУПАК ТРАЈЕ.

Захтев за издавање путног листа не може се одбити.

**Поступак са одузетим путним исправама**

Члан 38.

~~Орган надлежан за контролу прелажења државне границе ће привремено одузете путне исправе због разлога из члана 37. овог закона доставити Министарству унутрашњих послова.~~

~~Дипломатско или конзуларно представништво Републике Србије ће путну исправу коју одузме због разлога из члана 37. став 1. тачка 3) овог закона доставити Министарству унутрашњих послова, а на захтев може је након поништења вратити њеном имаоцу.~~

ГРАНИЧНА ПОЛИЦИЈА ПРИЛИКОМ ОБАВЉАЊА ПОСЛОВА ГРАНИЧНЕ КОНТРОЛЕ ЋЕ ПРИВРЕМЕНО ОДУЗЕТЕ ПУТНЕ ИСПРАВЕ ИЗ РАЗЛОГА ИЗ ЧЛАНА 37. ОВОГ ЗАКОНА ДОСТАВИТИ ПОЛИЦИЈСКОЈ УПРАВИ ИЛИ СТАНИЦИ КОЈА ЈЕ ИЗДАЛА ПАСОШ.

ДИПЛОМАТСКО ИЛИ КОНЗУЛАРНО ПРЕДСТАВНИШТВО РЕПУБЛИКЕ СРБИЈЕ ЋЕ ПУТНУ ИСПРАВУ КОЈУ ОДУЗМЕ ИЗ РАЗЛОГА ИЗ ЧЛАНА 37. СТАВ 1. ТАЧКА 3) ОВОГ ЗАКОНА ДОСТАВИТИ ПОЛИЦИЈСКОЈ УПРАВИ ИЛИ СТАНИЦИ КОЈА ЈЕ ИЗДАЛА ПАСОШ, А НА ЗАХТЕВ МОЖЕ СЕ НАКОН ПОНИШТЕЊА ВРАТИТИ ЊЕНОМ ИМАОЦУ.”

**Обавеза обавештавања о престанку разлога за одбијање захтева и одузимање путне исправе**

Члан 39.

~~О свим чињеницама које за последицу имају престанак разлога за одбијање захтева за издавање путне исправе и одузимање путне исправе надлежни суд или други државни орган, дужан је да одмах о томе обавести орган надлежан за издавање путне исправе.~~

~~Сматраће се да су престали разлози за одбијање захтева за издавање путне исправе, односно разлози за одузимање путне исправе, ако надлежни суд у року од шест месеци од дана подношења захтева, односно одузимања путне исправе не обнови захтев из става 1. овог члана.~~

~~О престанку разлога из става 2. овог члана, надлежни орган за издавање путних исправа обавестиће о томе лице које је тражило издавање путне исправе, односно лице коме је одузета путна исправа.~~

О СВИМ ЧИЊЕНИЦАМА КОЈЕ ЗА ПОСЛЕДИЦУ ИМАЈУ ПРЕСТАНАК РАЗЛОГА ЗА ОДБИЈАЊЕ ЗАХТЕВА ЗА ИЗДАВАЊЕ ПУТНЕ ИСПРАВЕ И ОДУЗИМАЊЕ ПУТНЕ ИСПРАВЕ НАДЛЕЖНИ СУД ИЛИ ДРУГИ ДРЖАВНИ ОРГАН, ДУЖАН ЈЕ ДА ОДМАХ О ТОМЕ ОБАВЕСТИ ОРГАН НАДЛЕЖАН ЗА ИЗДАВАЊЕ ПУТНЕ ИСПРАВЕ.

О НАСТУПАЊУ ЧИЊЕНИЦА ИЗ СТАВА 1. ОВОГ ЧЛАНА, ОРГАН НАДЛЕЖАН ЗА ИЗДАВАЊЕ ПУТНЕ ИСПРАВЕ МОЖЕ ДА ОБАВЕСТИ И СТРАНКА.

О ПРЕСТАНКУ РАЗЛОГА ИЗ СТАВА 1. ОВОГ ЧЛАНА, НАДЛЕЖНИ ОРГАН ЗА ИЗДАВАЊЕ ПУТНИХ ИСПРАВА ОБАВЕСТИЋЕ О ТОМЕ ЛИЦЕ КОЈЕ ЈЕ ТРАЖИЛО ИЗДАВАЊЕ ПУТНЕ ИСПРАВЕ, ОДНОСНО ЛИЦЕ КОМЕ ЈЕ ОДУЗЕТА ПУТНА ИСПРАВА, ОСИМ АКО ОБАВЕШТЕЊЕ НИЈЕ ПРИМЉЕНО ОД СТРАНЕ САМЕ СТРАНКЕ.

**Издавање пасоша са ограниченим роком важења**

Члан 41.

На молбу лица коме је одбијен захтев за издавање путне исправе, односно коме је путна исправа одузета, осим разлога из члана 37. став 1. тачка 3) овог закона, орган који је одлучио о томе може, у нарочито оправданим случајевима (смрт члана породице, лечење у иностранству, неодложни службени послови), одобрити издавање пасоша са ограниченим роком важења.

У случајевима из става 1. овог члана, надлежни орган за издавање пасоша је дужан да пре издавања пасоша прибави ~~мишљење~~ ОДОБРЕЊЕ надлежног суда, односно јавног тужиоца, који су захтевали забрану издавања путне исправе.

**Неважећа путна исправа**

Члан 43.

Несталу путну исправу надлежни орган за издавање путне исправе ће решењем прогласити неважећом.

Против решења из става 1. овог члана жалба није допуштена.

~~Путна исправа проглашена неважећом оглашава се у „Службеном гласнику Републике Србије’’, о трошку лица чија се путна исправа оглашава.~~

ПУТНА ИСПРАВА ПРОГЛАШЕНА НЕВАЖЕЋОМ ОГЛАШАВА СЕ НА ЗВАНИЧНОЈ ВЕБ ПРЕЗЕНТАЦИЈИ МИНИСТАРСТВА УНУТРАШЊИХ ПОСЛОВА.

Надлежни орган за издавање путне исправе издаће путну исправу тек по доношењу решења о проглашењу путне исправе неважећом.

НАЧИН ОГЛАШАВАЊА НЕВАЖЕЋЕ ПУТНЕ ИСПРАВЕ ПРОПИСУЈЕ МИНИСТАР УПУТСТВОМ.

VIII. ЕВИДЕНЦИЈЕ И КОРИШЋЕЊЕ ПОДАТАКА

**Евиденције о путним исправама. Надлежност за вођење евиденција**

Члан 45.

~~О издатим путним исправама, о одбијеним захтевима за издавање путних исправа, о одузетим путним исправама неважећим путним исправама води се јединствена евиденција у електронском облику на прописан начин.~~

О ИЗДАТИМ ПУТНИМ ИСПРАВАМА, О ОДБИЈЕНИМ ЗАХТЕВИМА ЗА ИЗДАВАЊЕ ПУТНИХ ИСПРАВА, О ОДУЗЕТИМ ПУТНИМ ИСПРАВАМА И НЕВАЖЕЋИМ ПУТНИМ ИСПРАВАМА ВОДИ СЕ ЈЕДИНСТВЕНА ЕВИДЕНЦИЈА У ЕЛЕКТРОНСКОМ ОБЛИКУ.

НАЧИН ВОЂЕЊА, САДРЖИНА ЕВИДЕНЦИЈА КАО И РАЗМЕНА ПОДАТАКА ИЗ ЕВИДЕНЦИЈЕ ИЗ СТАВА 1. ОВОГ ЧЛАНА УРЕЂУЈЕ СЕ ПОСЕБНИМ ЗАКОНОМ О ЕВИДЕНЦИЈАМА И ОБРАДИ ПОДАТАКА У ОБЛАСТИ УНУТРАШЊИХ ПОСЛОВА

~~Евиденције из става 1. овог члана води орган надлежан за издавање путних исправа.~~

~~Начин вођења евиденције из става 1. овог члана и обрасце за вођење евиденције прописује министар надлежан за унутрашње послове.~~

~~Код вођења евиденције из става 1. овог члана на средствима за аутоматску обраду података примењују се мере заштите од неовлашћеног приступа и чувања података у облику у коме су формирани, односно примљени.~~

**~~Садржина евиденције~~**

~~Члан 46.~~

~~Евиденције о путним исправама садрже податке: о подносиоцу захтева из члана 24. став 3. овог закона и друге податке о врсти путне исправе, серијском броју, року важења и датуму издавања путне исправе, о разлозима одбијања захтева за издавање путне исправе, односно за одузимање путне исправе и о неважећим путним исправама.~~

**~~Тачност података. Заштита података~~**

~~Члан 47.~~

~~Евиденције које се воде по одредбама овог закона морају да буду ажурне, тачне и безбедним мерама заштићене од неовлашћеног приступа и коришћења.~~

**~~Коришћење података~~**

~~Члан 48.~~

~~Подаци из евиденција о путним исправама могу се давати искључиво државним органима, и то под следећим условима:~~

~~1) да је орган који тражи податке, законом овлашћен да тражи и прима те податке;~~

~~2) да су органу који тражи податке, ти подаци неопходни за извршавање послова из његове надлежности;~~

~~3) да те податке није могуће прибавити на други начин или ако би њихово прибављање захтевало несразмерно високе трошкове.~~

~~Органи из става 1. овог члана дужни су да податке из евиденција о путним исправама користе у складу са прописима којима се уређује заштита података о личности.~~

**~~Достављање података иностраним органима~~**

~~Члан 49.~~

~~Подаци из евиденција о путним исправама могу се достављати органима страних држава, под условом реципроцитета и ако су за то испуњени следећи услови:~~

~~1) да је у питању достављање преко органа стране државе за дипломатске и конзуларне послове;~~

~~2) да се прималац података обавеже да ће добијене податке користити наменски, у вези са регулисањем личних стања или ако је то неопходно за спречавање и сузбијање тежих облика криминала, или ако достављање података без сумње користи појединцу на кога се подаци односе;~~

~~3) да је у земљи у којој је седиште органа коме се подаци достављају, обезбеђена заштита личних података и за странце.~~